有牛耳盟；久背其约。况又，予欲征「大明」之日，有反谋。此故，命诸将伐之。国王出奔，国城付一炬也。闻事已急，「大明」出数十万援兵；虽及战鬪，终依「不得其利」，来「勅使」于本邦肥之前州，而乞降。繇之筑数十箇城营，收兵于朝鲜域中「庆尚道」，而屡决真伪也。如南蛮琉球者，年年献土宜，海陆通舟车，而仰予德光。其国未入幕中，不逞之罪弥天。虽然不知四方来享，则非其地疎志；故原田氏奉使命而发船。若是不来朝，可令诸将攻伐之。生长万物者，日也；枯竭万物亦日也。思之，不具。文禄二岁．星集癸巳．十一月初五日。日本国．前关白